Публије Семпроније Тудитан () је био римски конзул, цензор и војсковођа за време Другога пунскога рата. Један је од јунака битке код Кане 216. пре н. е, када је био предводник групе од 600 војника, који се нису предали, него су се пробили кроз непријатељске линије до Канусијума. Ипак постоје сумње историчара у истинитост те приче. Окончао је Први македонски рат склопивши са Македонијом 205. п. н. е. мировни споразум у Феникеу. Као конзул победио је 204. п. н. е. Ханибала у бици крај Кротона. Учествовао је у дипломатској мисији на истоку, која је 201/200. п. н. е. припремала савезнике за Други македонски рат.